**2020 жылға «Бірыңғай жинақтаушы зейнетақы қоры» акционерлік қоғамы үшін Vmware (Vmware БҚ ілеспе қызмет көрсету) ілеспе қызмет және техникалық қолдау көрсету бойынша қызметтерді қайта сатып алу туралы шарт**

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  <Тапсырыс беруші аймағы> | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  № <шарт нөмірі> | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  <шарт күні> |

**«Бірыңғай жинақтаушы зейнетақы қоры» акционерлік қоғамы**, бұдан әрі «Тапсырыс беруші» деп аталады, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ негізінде әрекет ететін

(Тапсырыс берушінің негізі)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ арқылы бір жағынан және

(Тапсырыс берушінің лауазымы) (Тапсырыс берушінің аты-жөні)

\_\_\_\_\_\_\_\_\_\_\_\_\_\_\_\_\_\_\_, бұдан әрі «Жеткізуші» деп аталады, \_\_\_\_\_\_\_\_\_\_\_\_\_\_\_\_ негізінде

(Жеткізушінің толық атауы) (Жеткізуші негізі)

әрекет ететін \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ арқылы екінші жағынан,

(Жеткізушінің лауазымы) (Жеткізушінің аты-жөні)

бұдан әрі «Тараптар» деп атала отырып, Қазақстан Республикасының Ұлттық Банкі Басқармасының 27.08.2018 жылғы №192 қаулысымен бекітілген Қазақстан Республикасы Ұлттық Банкінің, оның ведомстволарының, оның құрылымына кіретін ұйымдардың және дауыс беретін акцияларының (жарғылық капиталға қатысу үлестерінің) елу және одан да көп пайызы Қазақстан Республикасының Ұлттық Банкіне тиесілі немесе оның сенімгерлік басқаруындағы заңды тұлғалардың және олармен үлестес заңды тұлғалардың тауарларды, жұмыстарды және көрсетілетін қызметтерді иеленуі қағидасының (бұдан әрі – Қағида) және «\_\_» \_\_\_\_ 2019 жылдан бастап баға ұсыныстарын сұрату тәсілімен сатып алу қорытындысын бекіту туралы хаттама негізінде **2020 жылға «Бірыңғай жинақтаушы зейнетақы қоры» акционерлік қоғамы үшін Vmware (Vmware БҚ ілеспе қызмет көрсету) ілеспе қызмет және техникалық қолдау көрсету бойынша қызметтерді қайта** сатып алу туралы осы шартты (бұдан әрі – Шарт) жасады және төмендегілер туралы келісімге келді:

**1. Шарт мәні және жалпы талаптар**

1.1. Жеткізуші Тапсырыс берушіге осы Шарттың қосымшаларына сай қызметтерді (бұдан әрі – қызмет) көрсетуге, ал Тапсырыс беруші көрсетілген қызметтерді осы Шарт пен осы Шарттың ажырамас бөлшегі болып табылатын Қосымшалардың талаптарына сәйкес қабылдауға және ақысын төлеуге міндеттенеді.

1.2. Осы Шартта төменде аталған ұғымдар былай түсініледі:

1) «Шарт» -1994 жылғы 27 желтоқсандағы Қазақстан Республикасы Азаматтық кодексіне (Жалпы бөлім), 1999 жылғы 01 шілдедегі Қазақстан Республикасы Азаматтық кодексіне (Ерекше бөлім) және қағидаларға сәйкес Тапсырыс беруші мен Жеткізуші арасында жасалған тауарды жеткізу, жұмыстарды орындау, қызметтерді көрсету туралы азаматтық-құқықтық шарт ;

2) «Шарт жалпы құны» - Шарт аясында өз шарттық міндеттемелерін толық орындаған үшін Тапсырыс берушінің Жеткізушіге төленуі қажет сомасын білдіреді;

3) «Тапсырыс беруші» - «БЖЗҚ» АҚ;

4) «Жеткізуші» - тауарды, жұмыстарды, қызметтерді мемлекеттік сатып алуға үмітті заңды тұлғалардың уақытшы бірлестігі, заңды тұлға, кәсіпкерлік қызметті жүзеге асыратын жеке тұлға.

5) «Қызметтер» - 2020 жылға «Бірыңғай жинақтаушы зейнетақы қоры» акционерлік қоғамы үшін Vmware (Vmware БҚ ілеспе қызмет көрсету) ілеспе қызмет және техникалық қолдау көрсету бойынша қызметтер;

1.3. Төменде аталған құжаттар және олардағы талаптар осы Шартты құрайды, атап айтқанда:

1) осы Шарт;

2) сатып алатын қызметтер тізбесі (№1 қосымша);

3) техникалық ерекшелік (№2 қосымша).

1.4. Жеткізуші қосалқы мердігерлерді (ортақ орындаушыларды) тартқан жағдайда, қосалқы мердігерлердің (ортақ орындаушылардың) қызметтерді көрсетуге беретін қызметтерінің (оның ішінде ілеспе қызметтерінің) шекті көлемі Шарт бойынша жалпы қызметтер көлемінің үштен екісінен аспайды.

**2. Шарттың жалпы құны және төлем тәртібі**

2.1. Шарт бойынша қызметтердің жалпы ҚҚС ескерілмеген сомасы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ теңгеден аспауы қажет және қызметтерді көрсетумен

<Шарт сомасы> (сомасы жазбаша түрде)

байланысты барлық шығыстарды, сонымен қатар Қазақстан Республикасы заңнамасымен көзделген барлық салықтар мен алымдарды қамтиды.

ҚҚС сомасы \_\_\_\_\_ (\_\_\_\_) теңгеден аспауы тиіс *(Егер Жеткізуші ҚҚС төлеуші болса)*.

ҚҚС ескерілген жиыны \_\_\_\_\_ (\_\_\_\_) теңгеден аспауы тиіс *(Егер Жеткізуші ҚҚС төлеуші болса)*.

2.2. Жеткізуші салық, алым, баж салығын төлеу және басқа да Қазақстан Республикасының заңнамасында белгіленген төлемдерді жасау қосылатын қызметтерді көрсетумен байланысты бүкіл тәуекел мен шығысты көтереді.

2.3. Көрсетілетін қызметтер көлемі Шарттың №1 қосымшасында сандық және құндық мәнде көрсетілді.

2.4. Осы Шарттың 2.1-тармағында көзделген Шарттың жалпы құны Қағидада көзделген негіздемелерді қоспағанда ұлғаю жағына қарай өзгермеуі тиіс.

2.5. Тапсырыс беруші төлемді қызметті көрсету дерегіне қарай екіжақты тараптардың уәкілетті өкілдері көрсетілген қызметтер актісіне қол қойған күннен бастап 10 (он) жұмыс күнінен кешіктірмей, Жеткізушінің ағымдағы шотына ақша аудару жолымен жасайды.

ҚҚС бойынша тіркеу есебінде тұрған Жеткізуші Шарт бойынша міндеттемелерін орындаған күннен бастап 3 (үш) жұмыс күнінен кешіктірмей, ЭШФ АЖ-ға шот-фактураны, сол сияқты көрсетілген қызметтер актісін және қажет болғанда Тапсырыс берушінің орналасқан орны бойынша төлемге шотты ұсынады.

ҚҚС бойынша тіркеу есебінде тұрмайтын Жеткізуші Шарт бойынша міндеттемелерін орындаған күннен бастап 3 (үш) жұмыс күнінен кешіктірмей, шот-фактураны, көрсетілген қызметтер актісін және қажет болғанда Тапсырыс берушінің орналасқан орны бойынша төлемге шотты ұсынады.

Төлем Жеткізуші тиісті үлгіде рәсімделген шот-фактураны, төлемге шотты және көрсетілген қызметтер актісін ұсынған жағдайда жүргізіледі.

Тиісті үлгіде ресімделмеген шот-фактураны, төлемге шотты және көрсетілген қызметтер актісін ұсынған жағдайда, соның ішінде деректемелер дұрыс көрсетілмеген жағдайда Тапсырыс беруші оларды төлемсіз қайтарады және Тапсырыс берушінің төлем бойынша өз міндеттемелерін орындау мерзімі жаңа шот-фактураны, төлемге шотты және көрсетілген қызметтер актісін ұсынған сәттен бастап есептеледі. Бұл ретте Жеткізуші Тапсырыс берушіге төлемді өз уақытында жүргізбегені үшін қандай да бір айыппұл санцияларын беруге құқылы емес.

ҚҚС төлемшісі болып табылатын Жеткізуші жоғарыда көрсетілген құжаттарды оған ҚҚС сомасын бөле отырып береді.

2.6. Тасырыс берушінің ағымдық шотынан ақшаны шығынға жазған күн төлем бойынша міндеттемелер орындалған күн деп саналады.

**3. Тараптардың құқықтары мен міндеттері**

**3.1. Жеткізуші:**

1) Шарт бойынша өзіне алған міндеттемелердің толық және тиісінше орындалуын қамтамасыз етуге;

2) Шарт бойынша өз міндеттемелерін орындау кезінде көрсетілетін қызметтердің Шарттың ажырамас бөлшегі болып табылатын Шарттың №2 қосымшасында көрсетілген талаптарға сәйкестігін қамтамасыз етуге;

3) Осы Шартты орындау үшін жұмылдырылған Жеткізушінің жұмыскерлерін қоспағанда, Шарт мазмұнын немесе оның қандай да бір ережелерін, сондай-ақ Тапсырыс беруші немесе оның атынан басқа тұлғалар берген өзге ақпаратты Тапсырыс берушінің алдын ала жазбаша келісімінсіз үшінші тұлғаларға жарияламауға міндеттенеді. Көрсетілген ақпарат Жеткізушінің жұмыскерлеріне құпия және шарттық міндеттемелерді орындауға қажетті шамада ғана берілуі тиіс;

4) жоғарыда аталған қандай да бір құжат пен ақпаратты Шартты іске асыру мақсатынан басқаға Тапсырыс берушінің алдын ала жазбаша келісімінсіз пайдаланбауға;

5) Тапсырыс берушінің алғашқы талабымен Шарт бойынша міндеттемелердің орындалу барысы жайлы ақпарат беруге;

6) Жеткізушінің Шарт талаптарын тиісінше орындамауы және/немесе басқа да заңға қайшы әрекеттері келтірген шығынды Тапсырыс берушіге толық көлемде өтеуге;

7) қызметтердің Шартта сипатталған талаптарға сәйкестігіне кепілдік беруге;

8) егер Жеткізуші қызметтерді көрсету барысында Шарт талаптарынан ауытқыса, 7 (жеті) жұмыс күн ішінде немесе Тапсырыс беруші анықтаған өзге мерзім ішінде барлық анықталған кемшіліктерді (сәйкессіздіктерді) өз есебінен түзетуге;

9) Тапсырыс берушіге осы Шарт аясында жасалған барлық қосалқы мердігерлік шарт көшірмелерін Тапсырыс беруші көрсеткен мерзімде беруі тиіс. Қосалқы мердігерлердің (ортақ орындаушылардың) болуы Жеткізушіні Шарт бойынша материалдық немесе басқа жауапкершіліктен босатпайды;

10) қажет болған жағдайда, қызметтерді көрсету кезеңіне қызметтерді көрсету бойынша қызметті үйлестіру үшін байланысатын тұлғаны белгілеуге, қызметтерді пайдалану тәртібіне, олардың сипаты мен ерекшелігіне қатысты Тапсырыс берушінің қызметкеріне кеңес беруге, сонымен қатар қызметтерді көрсетумен байланысты техникалық мәселелерді шешу бойынша практикалық көмек көрсетуге;

11) Тапсырыс берушінің өтініші бойынша көрсетілетін қызметтерді беру кезінде барлық қажетті құжаттарды (әр қызмет және олардың құны туралы (бар болса), төлем шот-фактурасын, шот-фактураны, сәйкестік сертификаттарын / стандарттарын және т.с.с. көрсете отырып) екі данада жасалынған қызмет актісі; ;

12) осы күні Тараптар арасындағы өзара есеп айырысулардың ағымдағы жағдайын көрсететін өзара есеп айырысулардың салыстырып тексеру актісіне қол қояды және жібереді;

13) ТАӘ, жедел байланыс үшін телефондары мен электрондық пошта мекенжайларын көрсете отырып, Жеткізушімен өзара әрекеттесетін уәкілетті тұлғаларды анықтау, олар Жеткізуші көрсететін қызметтің сапасына, толықтығына және Шарт талаптарына сәйкестілігіне бақылау жүргізеді, Жеткізуші көрсеткен қызметтің қабылдауын қамтамасыз етеді, қажет болғанда жоғарыда көрсетілген деректерді жаңартуға;

**3.2. Жеткізуші:**

1) Шарттың барлық талабы тиісінше орындалған кезде көрсетілген қызметтер үшін төлемнің уақытында төленуін талап етуге;

2) Тапсырыс берушінің келісімі бойынша Шарт талаптарына сәйкесетін қызметтерді мерзімінен бұрын көрсетуге құқылы;

3) өндіріс қажеттілігі туындаған кезде Тапсырыс берушіге осы Шартта көзделмеген қызметтерді ұсынуды оңтайландырудың басқа шаралары туралы ұсыныстар береді.

**3.3. Тапсырыс беруші:**

1) көрсетілген қызметтер актісінің негізінде Шарт талаптарына сәйкес қызметтерді қабылдауға немесе оған қол қоюдан уәжді түрде жазбаша бас тарту беруге;

2) Шарт талаптарына сәйкес Жеткізуші көрсеткен қызметтер ақысын төлеуге;

3) алдын ала келісілген тізім (кесте) бойынша Жеткізушінің мамандарына қызметтерді көрсету үшін рұқсат қамтамасыз етуге міндеттенеді;  
 4) Жеткізушімен өзара әрекеттесуге уәкілеттік берілген тұлғаларды, олардың толық атын, телефон нөмірлерін және олармен жедел байланыс үшін электрондық мекен-жайларын көрсете отырып, Провайдер ұсынатын қызметтердің Келісімнің талаптарына сәйкестігін қадағалайтын, көрсетілетін қызметтердің қабылдануын қамтамасыз ететін уәкілетті тұлғаларды анықтайды. Қызмет провайдері, қажет болған жағдайда, жоғарыдағы деректерді жаңартады.

**3.4. Тапсырыс беруші:**

1) Шартты кез келген кезеңде біржақты тәртіпте толығымен немесе ішінара:

a. Жеткізуші Шарт бойынша өз міндеттемелерін орындамаған және/немесе тиісінше орындамаған;

b. Тапсырыс беруші (сатып алуды ұйымдастырушы) Қағидада көзделмеген баға ұсыныстарын сұрату және тендер тәсілдерімен сатып алуға қатысқан Жеткізушіге көмек көрсету дерегі анықталған;

с. Жеткізуші ұсынған мәліметтерде жалған ақпарат анықталған;

d. тендер, баға ұсыныстарын сұрату тәсілімен сатып алуларды өткізген кезде сатып алулар қорытындысына ықпал еткен Қағиданың және (немесе) сатып алу талаптарының бұзылуы анықталған жағдайда бұзуға құқылы.

Мұндайда Жеткізуші аталған негіздемелер бойынша Шартты бұзумен байланысты шығындарды төлеуді талап етуге құқылы емес және Шарттың 4.4-тармағының талаптарына сай Тапсырыс берушіге тұрақсыздық айыбын (айыппұл) төлейді;

2) Шартты қызметтерді көрсетудің одан әрі мақсатқа сай болмауына және/немесе тежеусіз күш жағдайларының (сатып алудан бас тарту) орын алуына орай қызметтерді сатып алуға шығыстарды қысқарту үшін кез келген уақытта толығымен немесе ішінара бұзуға құқылы, егер мұндай қамтамасыз ету осы Шартта көзделген болса және көрсетілген қызметтер актісі бойынша нақты көрсетілген және қабылданған қызмет үшін төлем жасалса, мұндай шешім қабылданған күннен бастап 5 (бес) жұмыс күні ішінде Жеткізушіге Шарттың орындалуын қамтамасыз ету қайтарылады. Мұндайда Тапсырыс беруші Жеткізушіге тиісті жазбаша хабарлама жіберуге міндетті;

3) Шартта көрсетілген тиісті сапада, мөлшерде және мерзімде қызметтердің көрсетілуін талап етуге;

4) Шарт талаптарын сәйкес келмейтін көрсетілген қызметтерді қабылдаудан бас тартуға;

5) көрсетілетін қызметтерді Шарттың № 2 қосымшасында көрсетілген талаптарға сәйкестігіне бақылау және тексеру жүргізуге құқылы. Бұл ретте бұл тексерістер бойынша барлық шығыстарды Жеткізуші өзі көтереді.

6) Көрсетілетін/көрсетілген қызметтен кемшіліктер (сәйкессіздіктер) анықталған жағдайда, 3 (үш) жұмыс күні ішінде бұл туралы Жеткізушіге жазбаша хабарлауға құқылы. Қажет кезде Тараптар қажетті пысықтауларды көрсете отырып, акт жасайды және оған қол қояды.

7) Жеткізуші Шартта көрсетілген мерзімде Кемшіліктерді жоймаған жағдайда, кейіннен барлық келтірілген шығыстарды жеткізушіге жатқыза отырып, үшінші тұлғаларды тартып оларды жоюға;

8) Жеткізушінің Шарт бойынша өз міндеттемелерін дұрыс орындамауы, сонымен қатар Жеткізуші қызметкерлерінің рұқсат етілмеген іс-әрекетінің нәтижесінде туындаған залалды өтеуді Жеткізушіден талап етуге;

9) Жеткізушінің осы шартта көзделмеген қызметтерді көрсетудің басқа да оңтайландыру шаралары туралы берген ұсыныстарын қарауға және өндірістік қажеттілігіне қарай Жеткізушіге көрсетілетін қызметтердің тиімділігін арттыратын қажетті ақпарат беруге;

3.5. Шартты орындау кезеңінде Жеткізуші немесе оның қосалқы мердігері(лері) немесе ортақ орындаушысы(-лары) кез келген уақытта Шарттың уақытылы орындалуына кедергі келтіретін талаптарға тап болса, Жеткізуші олар орын алған күннен бастап 1 (бір) жұмыс күн ішінде Тапсырыс берушіге кешігу дерегі, оның болжалды созылатын уақыты және себебі(-птері) туралы жазбаша хабарлама жібереді. Жеткізушіден хабарлама алған соң Тапсырыс беруші жағдайды бағалап, осы Шарт талаптарында Шартқа өзгерістер енгізу арқылы Шартты орындау мерзімін өз қалауына орай ұзартады.

**4. Тараптар жауапкершілігі**

4.1. Шарт бойынша міндеттемелерін орындамағаны не тиісінше орындамағаны үшін Тараптар осы Шартқа және Қазақстан Республикасының заңнамасына сәйкес жауапты болады.

Шарт Жеткізуші мен Тапсырыс беруші Шарт бойынша қабылдаған міндеттемелерді, оның ішінде кепілдік міндеттемелерді толық орындаған жағдайда орындалды деп саналады.

4.2. Форс-мажор жағдайын қоспағанда, Жеткізуші тарапынан Шарт бойынша қызметтерді көрсету не кемшілікті (сәйкессіздікті) жою бойынша міндеттемелер тиісінше орындалмағаны үшін Тапсырыс беруші Шарт аясындағы өзінің басқа құқықтарына зиянсыз Жеткізушіден мерзімі өткен әрбір күн үшін ҚҚС-мен (ҚҚС көзделген болса) Шарттың құнынан 0,1% (нөл бүтін оннан бір пайыз), бірақ ҚҚС-мен (ҚҚС көзделген болса) Шарттың жалпы құнынан 5% (бес пайыздан) аспайтын мөлшерде тұрақсыздық айыбын (өсімпұл, айыппұл) өндіреді.

Лоттар бойынша қызмет көрсетілген жағдайда, осы тармақта көрсетілген тұрақсыздық айыбы (өсімпұл) Жеткізушіден ҚҚС-мен (ҚҚС көзделген болса) лот бойынша тиісінше орындалмаған міндеттемелер сомасынан өндіріледі.

4.3. Шарттың 6-бөлімінің 3.4-тармағының 2) тармақшасында көзделген жағдайларды қоспағанда, Тапсырыс беруші Шартта көрсетілген мерзімде Жеткізушіге тиесілі қаражатты төлемесе, Тапсырыс беруші кешіктірілген төлемдер бойынша тұрақсыздық айыбын (өсімпұл) Жеткізушіге мерзімі өткен әрбір күн үшін тиесілі сомадан 0,1% (нөл бүтін оннан бір пайыз), бірақ төленуі тиіс сомадан 5% (бес пайыздан) аспайтын мөлшерде төлейді.

4.4. Тапсырыс беруші Жеткізушіден Шарттың 3.4-тармағының 1) тармақшасында көрсетілген негіздемелер бойынша Шарттың жалпы құнынан 5% (бес пайыз) мөлшерінде айыппұлды Тапсырыс берушіден жазбаша хабарлама алған күннен бастап 5 (бес) жұмыс күні ішінде төлеуді талап етуге құқылы.

Лоттар бойынша қызметтерді көрсеткен жағдайда, осы тармақта көзделген айыппұл Жеткізушіден ҚҚС-мен (ҚҚС көзделген болса) лот бойынша орындалмаған/тиісінше орындалмаған міндеттемелер сомасынан өндіріледі.

4.5. Осы Шартта белгіленген санкциялар Жеткізушіге қатысты қолданылған жағдайда, Тапсырыс беруші есептелген тұрақсыздық айыбының (өсімпұл) және/немесе айыппұл сомасын Жеткізушімен есеп айырысу кезінде ұстап қалуға құқылы.

4.6. Жеткізушінің осы Шарт бойынша өз құқықтары мен міндеттемелерін Тапсырыс берушінің алдын ала жазбаша келісімінсіз толығымен де, ішінара да біреуге беруге құқығы жоқ.

4.7 Осы Шарт бойынша тұрақсыздық айыбын (өсімпұл немесе айыппұл) төлеу Тараптарды шарттық міндеттемелерді орындаудан босатпайды. Осы Шарт бойынша міндеттемелерді орындау мерзімдерін бұзғаны үшін өсімпұл міндеттемелерді орындамаған/тиісінше орындамаған мерзімнен кейінгі келесі күннен бастап қоса алғанда ол нақты орындалған күнге дейін есептеледі.

**5. Құпиялылық**

5.1. Тараптар осы Шартты орындау барысында алған Тараптардың әрқайсысы үшін құпия мәліметті жарияламау міндеттемесін қабылдайды. Жариялануы Тараптардың кез келгенінің іскери беделіне әсер етуі және/немесе шығын келтіруі мүмкін жалпыға бірдей қолжетімді емес мәлімет немесе инсайдерлік ақпарат осы Шартта құпия ақпарат деп түсініледі.

5.2. Құпия ақпаратты келесі Тараптың алдын ала жазбаша келісімінсіз мұндай ақпарат:

1) көпшілік білетін (белгісіз тұлғалар тобына белгілі) немесе жалпыға белгілі болған (Қазақстан Республикасының заңнамасында белгіленген тәртіппен рұқсаты шектелмеген);

2) мұндай ақпаратты ашуды талап ету құқығы берілген мемлекеттік органның заңды талабының негізінде ашылуы тиіс деңгейде ғана ашуға болады. Бұл жағдайда, Тарап мұндай талаптың болуы, талаптары мен жәйттері туралы келесі Тарапқа мұндай ашуға дейін дереу хабарлауы тиіс.

5.3. Жеткізуші осы Шарт бойынша өз міндеттемелерін орындау нәтижесінде алынған конфиденциалдық, банктік, коммерциялық және басқа ақпаратты жарияламауға және құпия сақтауға міндеттенеді.

Қажет болған жағдайда қызметкерлердің тегі, аты, әкесінің аты, лауазымы мен байланыс телефоны көрсетілген Жеткізушінің басшылығы қол қойған Жеткізушінің тікелей жұмыскерлерінің және жетекші/бақылаушы жұмыскерлерінің ресми тізімін Жеткізушіге беруге міндеттенеді. Құпиялылық талаптарын сақтау үшін Тапсырыс берушіге қызметтерді көрсетуге қатысатын Жеткізушінің әр өкілі Жеткізушінің басшысымен құпиялылық туралы сәйкесті міндеттемеге қол қоюға міндетті.

**6. Форс-мажор**

6.1. Бұл жағдайлар Шартты орындауға тікелей әсер етсе, Тараптардың еркінен тыс және олардың ықпал ететін салаларына жатпайтын тежеусіз күш жағдайларының салдарынан, оның ішінде табиғи сипаттағы табиғат апаттарының, әскери іс-қимылдардың, Қазақстан Республикасының уәкілетті органының тыйым салатын сипаттағы акті шығаруының, уәкілетті орган нұсқауының нәтижесінде осы Шарт бойынша өз міндеттемелерін толық немесе ішінара орындамағаны үшін Тараптардың ешқайсысы жауапты болмайды. Тежеусіз күш жағдайларының тізбесі толық емес.

6.2. Жеткізуші форс-мажор жағдайлары орын алған кезде дереу Тапсырыс берушіге мұндай жағдайлар мен олардың себептері туралы жазбаша хабарлама жіберуі тиіс. Тапсырыс берушіден басқа жазбаша нұсқау түспесе, Жеткізуші Шарт бойынша міндеттемелерін мақсатқа барынша сай орындауды жалғастырады және форс-мажор жағдайларына тәуелсіз Шартты орындаудың балама тәсілдерін іздейді.

6.3. Шартты орындауды кешіктіру форс-мажор жағдайының нәтижесі болса, Жеткізуші өзінің Шарттың орындалуын қамтамасыз етуінен айырылмайды және Шарт талаптарын орындамағандықтан тұрақсыздық айыбын төлеу немесе Шартты бұзу үшін жауапты болмайды.

**7. Қызметке кепілдік**

7.1. Жеткізуші Тапсырыс берушіге қызметтердің үздіксіз, сапалы және уақытында көрсетілуін қамтамасыз етуге кепілдік береді.

7.2. Жеткізуші өз есебінен қателерді, жөнсіздіктерді және басқа да кемшіліктерді (сәйкессіздіктерді) техникалық ерекшелікке сай (Шарттың № 2 қосымшасы) жөндеуге кепілдік береді.

7.3. Жеткізуші Шарт қолданылатын мерзім ішінде Жеткізуші көрсеткен қызметке Тапсырыс берушіге кепілдік береді.

7.4. Кепілдік мерзімі ішінде кемшіліктер (сәйкессіздіктер) жойылғанға дейін көрсетілген қызметтердің нәтижелерін қалыпты пайдалануға мүмкіндік бермейтін кемшіліктер (сәйкессіздіктер) анықталған жағдайда, Жеткізуші Шарттың 3.1-т. 8) тармақшасына сай өз есебінен кемшіліктерді (сәйкессіздіктерді) жоюға міндетті.

7.5. Егер Жеткізуші хабарламаны алып, кемшіліктерді (сәйкессіздіктерді) жою бойынша сәйкесті шараларды уақытында қабылдамаса, Тапсырыс беруші Жеткізушінің есебінен кемшіліктерді жою бойынша қажетті санкциялар мен шараларды Тапсырыс беруші Жеткізушіге қатысты Шартпен иеленген басқа құқықтарына қандай да бір залал келтірместен қолдануы мүмкін.

**8. Қызметтердің техникалық ерекшелікке сәйкестігін тексеру**

8.1. Тапсырыс беруші немесе оның өкілдері көрсетілетін қызметтердің Шарттың №2 қосымшасында (техникалық ерекшелік) көрсетілген талаптарға сәйкестігін бақылап, тексере алады. Мұндайда бұл тексерудің бүкіл шығысын Жеткізуші көтереді. Тапсырыс беруші осы мақсат үшін белгіленген өзінің өкілдері туралы Жеткізушіге уақытылы хабарлауы тиіс.

8.2. Осы Шарт аясында көрсетілетін қызмет техникалық ерекшелікте көрсетілген стандарттарға сәйкес немесе жоғары болуы тиіс.

8.3. Егер тексеру кезінде көрсетілетін қызметтердің нәтижелері Шарт талаптарына сәйкеспейтін болып танылса, Жеткізуші осы шарттың 3.1-тармағының 8)-тармақшасында көрсетілген мерзімде Тапсырыс беруші тарапынан қандай да бір қосымша шығындарсыз сәйкессіздіктерді талаптарға сай жою бойынша шараларды қабылдайды.

**9. Дауларды шешу**

9.1. Тапсырыс беруші мен Жеткізуші Шартты орындау барысында немесе оған байланысты араларында туындайтын келіспеушілікті немесе дауды тікелей келіссөз барысында шешу үшін барынша күш салуы тиіс.

Тараптардың дауды шешудің талап қою тәртібін сақтауы міндетті.

9.2. Осы Шарт бойынша Тапсырыс беруші мен Жеткізуші арасындағы дауды реттеу мүмкін болмаған жағдайда, дау Тараптардың кез келгенінің талабы бойынша Қазақстан Республикасы заңнамасының талаптарына сәйкес сот тәртібімен шешіледі.

Мұндайда Тапсырыс беруші өзінің орналасқан жері не Жеткізуші орналасқан жер бойынша не Шарт орындалатын жер бойынша осы Шарттан шығатын талапты қою құқығын өзіне қалдырады, ал Жеткізуші Тапсырыс берушінің мұндай құқығымен келіседі.

**10. Шарт қолданылатын мерзім**

10.1. Шарт Тараптар қол қойған күннен бастап күшіне енеді және қоса алғанда 31.12.2020 жылға дейін, ал қаржылық және кепілдік міндеттемелерді орындау бөлігінде Тараптар оларды толық орындағанға дейін қолданылады.

10.2. Тараптар Шартты кез келген уақытта бұзуға, өзгерістер, толықтырулар енгізуге құқылы.

Шартты біржақты тәртіпте бұзған жағдайда, шарт бұзу туралы хабарламада көрсетілген күннен бастап бұзылған деп саналады.

10.3. Осы Шартқа барлық өзгеріс жазбаша ресімделеді және Тараптар қол қояды, бұған Шартта көрсетілген Тараптардың орналасқан жері және (немесе) деректемелері өзгерген жағдайлар қосылмайды, Тараптар бұл туралы бір-біріне жазбаша хабарлайды, мұндайда аталған хабарлама Тараптар алған күннен бастап міндетті болады.

**11. Басқа талаптар**

11.1. Осы Шартта көзделмегеннің барлығында Тараптар Қазақстан Республикасының заңнамасын басшылыққа алады.

11.2. Тараптар бір-біріне жіберетін кез келген хабарлама немесе қандай да бір ақпарат кейіннен түпнұсқасын бере отырып осы Шартта көрсетілген тиісті мекенжайларға пошталық және/немесе электрондық жөнелтілім түрінде, телекс, факс арқылы, тапсырыс хатпен жіберіледі. Хабарлама Тарап алған соң, жеткізілген күні немесе хабарламада көрсетілген күнде міндетті болады.

11.3. Төлем және пошта деректемелеріндегі барлық өзгеріс туралы Тараптар бір-бірін дереу хабарландыруға міндетті. Өзгергені туралы хабарлама түскенге дейін ескі мекенжайлар мен шоттар бойынша жасалған әрекет міндеттемелерді орындау ретінде есептеледі. Хабарламаларға арналған мекенжайда болмаған және келесі Тарапқа бұл туралы уақытылы хабарламаған Тараптың хат-хабарды алмау дерегіне сүйенуге құқығы жоқ.

11.4. Шарт заңды күші бірдей қазақ және орыс тілдерінде екі данадан 4 (төрт) дана етіп жасалды, Тараптардың әрқайсысына әрбір тілде бір данадан беріледі. Шарт мәтіндерін әртүрлі оқу орын алған жағдайда, Тараптар Шарттың орыс тіліндегі мәтінін басшылыққа алады.

11.5. Тараптар қайта құрылған жағдайда, Шарт бойынша құқықтары мен міндеттері тоқтатылмайды, оны заңды мұрагері орындауы тиіс.

**12. Тараптардың заңды мекенжайлары, банк деректемелері және қолдары**

|  |  |
| --- | --- |
| **Тапсырыс беруші** | **Жеткізуші** |
| <Тапсырыс берушінің толық атауы>  <Тапсырыс берушінің толық заңды мекенжайы>  <Тапсырыс берушінің БСН>  БСК <Тапсырыс беруші банкінің БСК>  ЖСК <Тапсырыс берушінің ЖСК>  <Банк атауы>, БеК  Тел.: <Тапсырыс берушінің телефоны>  < Тапсырыс берушінің лауазымы>  < Тапсырыс берушінің аты-жөні> | < Жеткізушінің толық атауы >  <Жеткізушінің толық заңды мекенжайы>  < Жеткізушінің БСН/ЖСН>  БСК < Жеткізушінің БСК>  ЖСК < Жеткізушінің ЖСК>  <Банк атауы>, БеК  Тел.: < Жеткізушінің телефоны>  < Жеткізушінің лауазымы>  < Жеткізушінің аты-жөні> |

***2020 жылға «Бірыңғай жинақтаушы зейнетақы қоры» акционерлік қоғамы үшін Vmware (Vmware БҚ ілеспе қызмет көрсету) ілеспе қызмет және техникалық қолдау көрсету бойынша қызметтерді қайта сатып алу туралы шартқа***

***№ 1 қосымша***

**Сатып алынатын қызметтер тізбесі**

| **Лот №** | **Тапсырыс берушінің атауы** | **Қызметтер атауы** | **Қысқаша спаттамасы** | **Өлшем бірлігі** | **Мөлшері, көлемі** | **ҚҚС-сыз бірлік бағасы** | **Қызметтерді көрсету мерзімі** | **Қызметтерді көрсету орны** | **Аванстық төлем мөлшері** | **ҚҚС-сыз жалпы сомасы** |
| --- | --- | --- | --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **8** | **9** | **10** | **11** |
| 1 | «БЖЗҚ» АҚ | Қызмет көрсету және техникалық қолдау Vmware | Қызмет көрсету және техникалық қолдау Vmware | Бір қызмет | 1 |  | Шарт талаптарына сәйкес | Шарт талаптарына сәйкес | 0% |  |

|  |  |
| --- | --- |
| **Тапсырыс беруші** | **Жеткізуші** |
| \_\_\_\_\_\_\_\_\_\_\_\_\_\_\_\_\_\_\_\_  **Аты-жөні**  «\_\_\_»\_\_\_\_\_\_\_\_\_\_\_\_\_\_\_\_ 2020 ж.  м.о. (қол қою күні) | \_\_\_\_\_\_\_\_\_\_\_\_\_\_\_\_\_ **Аты-жөні**  «\_\_\_»\_\_\_\_\_\_\_\_\_\_\_\_\_\_\_\_ 2020ж.  м.о. (қол қою күні) |

***2020 жылға «Бірыңғай жинақтаушы зейнетақы қоры» акционерлік қоғамы үшін Vmware (Vmware БҚ ілеспе қызмет көрсету) ілеспе қызмет және техникалық қолдау көрсету бойынша қызметтерді қайта сатып алу туралы шартқа***

***№ 2 қосымша***

**Техникалық ерекшелік**

|  |  |  |
| --- | --- | --- |
| **1** | Лот атауы | VMware бағдарламалық өнімдеріне ілеспе қызмет және техникалық қолдау көрсету бойынша қызметтер. Бағдарламалық өнімнің бұл атауы көрсетілетін Қызметтердің жеке әлеуетті жеткізушіге тиесілі екендігін көрсетпейді. |
| **2** | Қызметтер саны | 1 (бір) қызмет |
| **3** | Жалпы талаптары | Жеткізуші техникалық қолдауды жұмыс режимінде кемінде 8х5 (аптасына 5 күн 8 сағат) көрсетеді. |
| **4** | Арнайы/техникалық талаптар | Жеткізуші ілеспе қызмет көрсету мен техникалық қолдауға жазылудың барлық қолданыс мерзімі ішінде міндетті Қызметтерді орындауды қамтамасыз етеді:   1. Support Request тапсырыс берушілерінің техникалық сұраныстарын жасау мүмкіндігімен бірге БӨ техникалық қолдаудың электрондық ақпараттық жүйесіне қолжетімділік. 2. Проблемалар мен қателерді шешу және жою үшін техникалық ақпараттар және/немесе қосымша бағдарламалық компонент (patch-ей деп аталатын) тегін алу. 3. Операциялық жүйелердің жаңа нұсқаларымен тиімді үйлесімділікті қамтамасыз ету үшін шығарылған қолдаушы Бағдарламалардың (updates) жаңартылған нұсқаларын тегін алу. 4. Жаңа функционалдық мүмкіндіктері бар (upgrades) қолдаушы өнімдердің жаңартылған нұсқаларын олардың түсуіне қарай (оның ішінде лицензиялы бағдарламаларға тиісті түрде толықтырылған құжаттама) тегін алу. 5. Техникалық қолдауға қатынау кілттерінің қолданыс мерзімі мен лицензияны ұзарту кепілдік есебімен Шарттың қолданыс мерзімінен еш болмауы тиіс. |
| **5** | Ілеспе қызметтер | Тапсырыс берушінің ықтияры бойынша – Қызметтерді көрсету барысында туындаған проблемалық жағдайларды жоюды шешу үшін Тапсырыс берушімен келісілген мерзімде және тәртіпте Жеткізушінің шығуы.  Күйіне келтірумен байланысты және тереңдетілген білімді талап ететін мәселелер туындаған кезде Жеткізушінің техникалық мамандары көрсетілетін қызметтерге барлық кепілідк кезеңінде мәселелерді жою үшін барынша көмек көрсетеді. |
| **6** | Кепілдік талаптар | БӨ өндірушісі Шарт күші мерзімі ішінде Қызметті сапалы әрі өз уақытында көрсетуге кепілдік береді, кепілдік Тапсырыс берушінің жазылымы аяқталысымен, келесі күннен бастап 12 айға есептеледі (алдыңғы жазылымның аяқталу күні және жаңа жазылымның басталу күні төменде берілген кестеге сай жабдықты өндірушімен автоматты түрде анықталады).  Әлеуетті жеткізушіге баға ұсыныстарын беру кезінде осы кестені толтыру қажет:   |  |  |  |  |  |  |  | | --- | --- | --- | --- | --- | --- | --- | | № | Келісімшарт нөмірі | Атауы | Қолдау деңгейі | лицензиядағы көлемі/ саны | Техникалық қолдау көрсету мерзімі | Қызмет құны ҚҚС-сыз | | 1 | 465452002 | VMware vCenter Server 6 Standard for vSphere 6 (Per Instance) | Basic Support and Subscription | 1 дана | 14.09.2020 жылдан бастап 13.09.2021жылға дейін қоса алғанда. |  | | 2 | 465452002 | VMware vSphere 6 Enterprise Plus for 1 processor | Basic Support and Subscription | 8 дана | 14.09.2020 жылдан бастап 13.09.2021 жылға дейін қоса алғанда. |  | | 3 | 465452002 | vCenter Site Recovery Manager 6 Standard | Basic Support and Subscription | 1 дана | 14.09.2020 жылдан бастап 13.09.2021 жылға дейін қоса алғанда. |  | | 4 | 461055953 | VMware vCenter Server 6 Standard for vSphere 6 (Per Instance) | Basic Support and Subscription | 1 дана | 07.11.2020 жылдан бастап 06.11.2021 жылға дейін қоса алғанда. |  | | 5 | 461055953 | VMware vSphere 6 Standard for 1 processor | Basic Support and Subscription | 14 дана | 07.11.2020 жылдан бастап 06.11.2021 жылға дейін қоса алғанда. |  | |
| **7** | Қызметтерді көрсету мерзімі | Жеткізуші Шартқа қол қойған күннен бастап 15 (он бес) күнтізбелік күн ішінде БӨ өндірушісінен ілеспе қызмет және техникалық қызмет көрсету бойынша қызметті ұзарту туралы растау хатының түпнұсқасын немесе нотариалды куәландырылған көшірмесін ұсынуы тиіс, бұл ретте техникалық қолдау Техникалық ерекшеліктің 6-тармағында көрсетілген мерзімдерге сәйкес ұзартылуы тиіс. |
| **8** | Қызметтерді көрсету орны | Алматы қаласы, Н.Назарбаев даңғылы, 223, т.е.б. 247. |
| **9** | Тапсырыс беруші берген электронды үлгіні/макетті, жеткізуші берген электронды үлгіні/макетті келісу мерзімі | Талап етілмейді |
| **10** | Жеткізушінің ұсынған дайын/эталон үлгіні/макетті келісу мерзімі | Талап етілмейді |
| **11** | Жеткізілген/көрсетілген ТЖҚ-дан табылған кемшіліктерді жою мерзімі | Егер Жеткізуші қызметтерді көрсету барысында шарт талаптарынан ауытқыса 3 (үш) жұмыс күн ішінде өз есебінен барлық анықталған кемшіліктерді (сәйкессіздіктерді) жояды |
| **12** | Әлеуетті жеткізушіге қойылатын талаптар | Әлеуетті жеткізуші тендер өтінімімен бірге бағдарламалық өнімдерді өндіруші компанияның ҚР аумағында VMWARE бағдарламалық өнімдеріне ілеспе қызмет және техникалық қолдау көрсету қызметтерін көрсету құқығын растайтын авторланған хатының түпнұсқасын немесе нотариалды куәландырылған көшірмесін ұсынуы қажет. Егер хаттың түпнұсқасы шет тілінде болған жағдайда әлеуетті жеткізуші хаттың нотариалды куәландырылған көшірмесін нотариалды куәландырылған аудармасымен бірге ұсынуы тиіс. |
| **13** | Қосымша талаптар | көзделмеген |
| **14** | ТЖҚ қабылдау-өткізу тәртібінің сипаты | Тараптардың уәкілетті өкілдері қол қойған көрсетілген қызметтер актісі негізінде |

|  |  |
| --- | --- |
| **Тапсырыс беруші** | **Жеткізуші** |
| \_\_\_\_\_\_\_\_\_\_\_\_\_\_\_\_\_\_\_\_  **Аты-жөні**  «\_\_\_»\_\_\_\_\_\_\_\_\_\_\_\_\_\_\_\_ 2020 ж.  м.о. (қол қою күні) | \_\_\_\_\_\_\_\_\_\_\_\_\_\_\_\_\_ **Аты-жөні**  «\_\_\_»\_\_\_\_\_\_\_\_\_\_\_\_\_\_\_\_ 2020ж.  м.о. (қол қою күні) |